న్యూఢిల్లీ: వీడియోకాన్ టెలికాం కంపెనీ భద్రత, గూఢచర్యానికి సంబంధించిన ఉత్పత్తుల రంగంలోకి ప్రవేశించింది. వాల్కామ్ పేరిట తొలి అనలాగ్, ఇంటర్నెట్ ఆధారిత సిసిటీవీ కెమెరాను మార్కెట్లో ప్రవేశపెట్టింది. 2021 నాటికి ఈ విభాగంలో 1,115 కోట్ల రూపాయల ఆదాయం ఆర్జించగలదని భావిస్తోంది. తమకు భారత మార్కెట్ మొత్తం మీద లైసెన్సు ఉన్నదని, ఇప్పుడు తాము బ్రాడ్బ్యాండ్ సర్వీసులకు సంబంధించిన సొల్యూషన్లపై దృష్టి కేంద్రీకరించామని వీడియోకాన్ టెలికాం సిఇఒ అర్వింద్ బాలి ఈ సందర్భంగా చెప్పారు. భద్రత, గూఢచర్యం విభాగానికి సంబంధించిన సొల్యూషన్లకు భారీ మార్కెట్ ఉన్నదని, ఈ విభాగంలో ఈ ఏడాది 175 కోట్ల రూపాయల ఆదాయాన్ని ఆశిస్తున్నామని ఆయన అన్నారు. తాము మంగళవారం విడుదల చేసిన తొలి సిసిటీవీ కెమెరా ధర 1,500 రూపాయల నుంచి 2.5 లక్షల రూపాయల మధ్యన ఉంటుందని ఆయన చెప్పారు. మొహాలీలోని  తమ డేటా సెంటర్ నుంచి ఈ కెమెరా రికార్డింగ్ల స్టోరేజికి క్లౌడ్ సదుపాయం కూడా కల్పిస్తున్నట్టు ఆయన తెలిపారు. ఇందులో రికార్డయిన సంఘటనలను వినియోగదారులు తమ మొబైల్ ఫోన్ నుంచి యాక్సెస్ చేసుకుని వీక్షించవచ్చునని ఆయన అన్నారు.  భారత్లోనే తయారుచేస్తున్న ఈ సిసిటీవీ కెమెరాలను యూరోపియన్ దేశాలకు కూడా ఎగుమతి చేయనున్నట్టు అర్వింద్ చెప్పారు. మొదట ఆంధ్రప్రదేశ్తో సహా 11 రాష్ర్టాలపై దృష్టి సారిస్తామని, ఈ రాష్ర్టాలన్నింటిలోనూ సేల్స్, ఆఫ్టర్ సేల్స్ నెట్వర్క్ను ఏర్పాటు చేస్తామని ఆయన తెలిపారు. ప్రభుత్వ విభాగాలు, వ్యాపార సంస్థలతో ఇప్పటికే తాము చర్చిస్తున్నట్టు బాలి చెప్పారు.
newdhilly: veediokan telicom company bhadrata, guudacharyaaniki sambandhinchina utpattula rangamloki pravesinchindi. walkam paerita toli analag, internet aadhaarita cctv kemeranu marketlo pravesapettindi. 2021 naatiki ee vibhaagamlo 1,115 kotla roopaayala aadaayam aarjinchagaladani bhaavistondi. tamaku bhaarata market mottam meeda licensu unnadani, ippudu taamu bradband sarveesulaku sambandhinchina solyooshanlapai drushti kendrikarinchamani veediokan telicom cie arvind baali ee sandarbhamgaa cheppaaru. bhadrata, goodacharyam vibhaagaaniki sambandhinchina solyuushanlaku bhari market unnadani, ee vibhaagamlo ee edaadi 175 kotla roopaayala aadaayaanni aasistunnaamani aayana annaru. taamu mangalavaaram vidudala chesina toli cctv kemera dhara 1,500 roopaayala nunchi 2.5 lakshala roopaayala madhyana untundani aayana cheppaaru. mohaliloni  tama data senter nunchi ee kemera recordingla storagici cloud sadupayam kuudaa kalpistunnattu aayana telipaaru. indulo rikaardayina sanghatanalanu viniyogadaarulu tama mobail fon nunchi access chesukuni veekshinchavacchunani aayana annaru.  bhaaratlone tayaaruchestunna ee cctv kemeralanu europian deshaalaku kuudaa egumati cheyanunnattu arvind cheppaaru. modata aandhrapradestho sahaa 11 rashrtalapai drushti saaristaamani, ee rashrtalannintilono sales, after sales netvarknu erpaatu chestamani aayana telipaaru. prabhutva vibhaagaalu, vyapara samsthalatho ippatike taamu charchistunnattu baali cheppaaru.